Foto's in hof ontstel Reeva se ma | Huisgenoot
Foto's in hof ontstel Reeva se ma
Huisgenoot Digitaal op Maart 17, 2014 Deel
Ao. Bennie van Staden in die getuiebank. (Foto: Daniel Born/The Times/Sapa)Een vir een het adv. Gerrie Nel en die polisiefotograaf vanoggend deur die foto's gegaan wat die dag van Reeva Steenkamp se dood, en die dae daarna, geneem is.
Ao. Bennie van Staden is die staat se tweede getuie van die week.
Bennie is van die polisie se plaaslike kriminele sentrum en was op bystand die oggend toe Oscar Pistorius Reeva in sy huis in die Silver Woods-landgoed in die ooste van Pretoria doodskiet.
Van die foto's wat gewys is, het so baie bloed gewys dat Oscar net sy kop laat sak en sy oë met sy hande bedek het. Reeva se ma, June, het selfs in 'n stadium die hof verlaat omdat sy nie meer daarna kon kyk nie.
Bennie het getuig hy het 15 albums met foto's bymekaargesit. Dié foto's is van binne en buite die huis, van Reeva se lyk en van Oscar self met bloed op sy prostese.
Met elke foto het Gerrie Bennie gevra wanneer en hoe laat dit geneem is.
Byna al die foto's is op die skerms in die hof gewys, behalwe dié van Reeva se lyk. Op van die foto's was daar bloedspatsels aan die linkerkant van Oscar se bed bo die kopstuk. Dit is 'n hele ent van die badkamer en die gang na die badkamer. Daar was ook bloedspatsels op Oscar se duvet, wat in die kamer gelê het.
– Hilda Fourie
Raai wat het Oscar Pistorius met sy naam gemaak
Oscar se broer in ongeluk: Polisie-ondersoek sal oorsaak van ongeluk bepaal
Familielid van Oscar Pistorius tuis beroof
Gerrie Nel skuif na AfriForum – wat gaan hy daar doen?
Gerrie Nel bedank, sluit glo by AfriForum aan: 'Dis 'n groot verlies vir ons regstelsel,' sê Barry Roux
Ouboet Carl stuur seënwense na Oscar Pistorius in die tronk
Vorige storieVermiste vlug uit Maleisië – die gebeure tot dusver	Volgende storieFritatta-tertjies vir drie geleenthede